SL Uradni list Evropske unije C 324/1

POROČILO O FINANČNIH DEJAVNOSTIH V LETU 2016

Oddelek II – Evropski svet in Svet

(2017/C 324/01)

KAZALO

1. UVOD 2

2. CILJI IN PRORAČUN ZA PRORAČUNSKO LETO 2016 2

2.1 Glavni finančni cilji 2

2.2 Določitev proračuna Evropskega sveta in Sveta za leto 2016 2

2.2.1 Splošni pristop 2

2.2.2 Proračun 2016 3

2.2.3 Proračun za leto 2016 in razdelek 5 finančnega okvira 3

3. SPLOŠNI PREGLED IZVRŠEVANJA PRORAČUNA V LETU 2016 5

3.1 Dejavnosti in cilji Evropskega sveta in Sveta za leto 2016 5

3.1.1 Seje in zasedanja 5

3.1.2 Zakonodajne dejavnosti 5

3.1.3 Posodabljanje uprave 6

3.1.4 Uresničevanje ciljev v letu 2016 6

3.2 Prihodki 7

3.3 Odhodki v letu 2016 8

3.3.1 Sprememba proračuna v letu 2016 8

3.3.2 Pregled izvrševanja proračuna v obdobju 2007–2016 10

3.3.3 Izvrševanje odobritev po kategorijah v letu 2016 11

3.4 Prenesena proračunska sredstva 13

3.4.1 Proračunska sredstva, avtomatsko prenesena iz leta 2015 v leto 2016 13

3.4.2 Proračunska sredstva, prenesena iz leta 2016 v leto 2017 14

3.4.3 Na sklepu temelječ prenos proračunskih sredstev iz leta 2015 v leto 2016 16

3.5 Namenski prejemki 16

3.5.1 Namenski prejemki, nastali pred letom 2016 16

3.5.2 Namenski prejemki, nastali v letu 2016 17

1. UVOD

Ta dokument v skladu s členom 142 finančne uredbe (FU) (1) predstavlja poročilo o upravljanju proračuna in finančnem poslovodenju oddelka II proračuna EU (Evropski svet in Svet) za proračunsko leto 2016.

Poročilo temelji na začasnih računovodskih izkazih za leto 2016, ugotovitvah iz letnih poročil o dejavnostih, ki jih pripravijo odredbodajalci Sveta, in informacijah o izvrševanju proračuna iz finančnega sistema Sveta.

V poglavju 2 tega poročila je povzet okvir, določen za proračunsko leto 2016. V poglavju 3 je podan splošni pregled izvrševanja proračunskih sredstev, ki so bila na voljo v letu 2016.

V Prilogi pa je predstavljeno izvrševanje proračuna za leto 2016 po proračunskih vrsticah.

2. CILJI IN PRORAČUN ZA PRORAČUNSKO LETO 2016

2.1 Glavni finančni cilji

Glavni finančni cilji generalnega sekretariata Sveta (GSS) za leto 2016 so bili:

— z uspešno in učinkovito porabo finančnih sredstev zagotavljati stalno podporo predsedniku Evropskega sveta in Svetu,

— nadalje posodabljati upravo, da bi izboljšal kakovost svoje organizacije in ustrezno porabo sredstev,

— nadalje financirati gradnjo stavbe Europa, katere začasni prevzem je bil 30. junija 2016.

2.2 Določitev proračuna Evropskega sveta in Sveta za leto 2016

2.2.1 Splošni pristop

Proračun Evropskega sveta in Sveta (v nadaljnjem besedilu: ES/S) za leto 2016 je bil določen ob upoštevanju splošnega cilja, da se za stroške, ki niso povezani s plačami, nominalno ne preseže splošne ravni proračuna za leto 2015.

Povečanja, povezana z zakonskimi ali pogodbenimi obveznostmi, ali tista na področjih, ki naj bi bila nepogrešljiva za ustrezno delovanje GSS, so bila izravnana s prerazporejanjem nekaterih projektov po pomembnosti in njihovim reprogramiranjem, pri čemer je bilo upoštevano izvrševanje proračuna v preteklih letih.

Kar zadeva kadrovski načrt, je GSS nadaljeval racionalizacijo organizacije in v ta namen:

— število delovnih mest v kadrovskem načrtu zmanjšal za 32 v skladu s predlogom Komisije, da se število uslužbencev v institucijah v petih letih zmanjša za 5 % (četrto leto),

— 1 AST 10, 1 AST 5 in 1 AST 3 delovno mesto preoblikoval v 3 AD 10 delovna mesta, da bi ustregel potrebam predsednika Evropskega sveta (PES),

— 10 delovnih mest AST 5 preoblikoval v 10 delovnih mest AD 5 (nadaljnje posodabljanje uprave),

— 35 delovnih mest AST 1 preoblikoval v 35 delovnih mest SC 1.

2.2.2 Proračun 2016

Proračunski organ je določil, da bo skupni proračun ES/S za leto 2016 znašal 545,1 milijona EUR. To pomeni povišanje za 3,3 milijona EUR (+0,6 %) v primerjavi z letom 2015.

V kadrovskem načrtu ES/S za leto 2016 je bilo predvidenih 3 040 delovnih mest.

V tabeli 1 je povzetek proračuna za leto 2016 po posameznih kategorijah. Glede na to, da naj bi bila inflacija v letu 2016 po ocenah 1,3-odstotna, se je proračun ES/S realno pravzaprav zmanjšal, in to za 0,7 %.

Tabela 1

Proračun ES/S za leto 2016 v primerjavi s tistim za leto 2015 (po kategorijah)

(v EUR) Kategorija Proračun 2015 Proračun 2016 Sprememba 2016/2015 1 2 3 = 2/1 Kadrovski načrt 297 827 000 299 452 000 0,5 % Drugi odhodki za uslužbence 23 941 000 23 850 000 -0,4 % Nepremičnine (razen nakupov) 51 207 500 54 768 000 7,0 % Računalniški sistemi 38 488 000 40 300 000 4,7 % Pohištvo 2 664 000 1 016 000 -61,9 % Tehnična oprema 3 401 000 4 034 000 18,6 % Promet 1 868 000 854 000 -54,3 % Potni stroški delegacij 17 802 000 17 802 000 0,0 % Stroški tolmačenja 83 900 000 82 739 000 -1,4 % Zasedanja in konference 7 638 000 6 483 000 -15,1 % Informiranje 8 847 000 8 251 000 -6,7 % Razno 2 208 000 2 505 000 13,5 % Rezerva 1 000 000 2 000 000 100,0 % Skupaj (razen nakupa) 540 791 500 544 054 000 0,6 % Pridobitev nepremičnin 1 000 000 1 000 000 0,0 % Vse skupaj 541 791 500 545 054 000 0,6 %

2.2.3 Proračun za leto 2016 in razdelek 5 finančnega okvira

Tabela 2 prikazuje razvoj proračuna ES/S v obdobju 2009–2016. Delež ES/S v razdelku 5 večletnega finančnega okvira se je skrčil s 7,9 % v letu 2009 na 5,7 % v letu 2016.

Tabela 2

Razvoj oddelka II proračuna EU (Evropski svet in Svet) v okviru razdelka 5 finančnega okvira v obdobju 2009–2016

(Zneski po trenutnih cenah) 2009 (2) 2010 2011 2012 2013 2014 2015 2016 Mio. EUR Sprememba Mio. EUR Sprememba Mio. EUR Sprememba Mio. EUR Sprememba Mio. EUR Sprememba Mio. EUR Sprememba Mio. EUR Sprememba Mio. EUR Sprememba Razdelek 5 7 603 2,0 % 7 962 4,7 % 8 173 2,7 % 8 607 5,3 % 9 181 6,7 % 8 405 -8,5 % 8 661 3,0 % 9 483 9,5 % ES/S 603 1,3 % 634 5,1 % 563 -11,2 % 534 -5,2 % 536 0,3 % 534 -0,2 % 542 1,4 % 545 0,6 % Delež ES/S v razdelku 5 7,9 % 8,0 % 6,9 % 6,2 % 5,8 % 6,4 % 6,3 % 5,7 %

Zmanjšanje v letu 2011 je predvsem rezultat prerazporeditve sredstev na ESZD, zmanjšanji v letih 2012 in 2014 pa sta povezani z znižanji sredstev za nekatere dejavnosti glede na izvrševanje proračuna v predhodnih letih in na dejanske potrebe.

3. SPLOŠNI PREGLED IZVRŠEVANJA PRORAČUNA V LETU 2016

3.1 Dejavnosti in cilji Evropskega sveta in Sveta za leto 2016

GSS v okviru poročila o finančnih dejavnostih zagotavlja informacije o svojih glavnih dejavnostih, ki so pomembne s finančnega vidika, v teh informacijah pa je opisano delovanje Evropskega sveta in Sveta med proračunskim letom. Izpostavlja tudi glavne dosežke leta.

3.1.1 Seje in zasedanja

V tabeli 3 je prikazan pregled števila sej in zasedanj, ki jih je GSS organiziral za Evropski svet in Svet v obdobju 2007–2016.

Poleg 3 759„institucionalnih“ sej in zasedanj je GSS v letu 2016 organiziral dodatnih 2 034 sestankov (npr. seminarjev, informativnih sestankov in srečanj s tretjimi državami).

Tabela 3

Število sej in zasedanj v obdobju 2007–2016

2007 2008 2009 2010 2011 2012 2013 2014 2015 2016 Srečanja na vrhu 3 5 7 7 9 7 6 9 12 9 Svet 68 81 74 86 85 77 74 81 81 75 Coreper 106 144 140 122 135 140 140 135 138 109 Delovne skupine 4 183 4 480 4 272 4 127 4 373 4 480 4 164 4 016 3 471 3 569 Skupaj 4 360 4 710 4 493 4 342 4 602 4 704 4 384 4 241 3 702 3 762 Drugi sestanki 1 735 2 051 2 021 1 996 2 075 2 189 2 027 2 189 2 271 2 034 Vse skupaj 6 095 6 761 6 514 6 338 6 677 6 893 6 411 6 430 5 973 5 796

Leto 2016 so zaznamovale različne krize, zlasti teroristični napadi v Belgiji, Franciji in Nemčiji, izid britanskega junijskega referenduma, pa tudi poglabljanje migracijske in begunske krize.

Skupno število sestankov, ki jih je organiziral GSS, se je v primerjavi z letom 2015 zmanjšalo za 3 % (177). Temu je zlasti botrovalo krčenje zakonodajne dejavnosti kot posledica programa poenostavitve, ki ga je začela Evropska komisija.

Poleg tega je GSS 5. oktobra 2016 organiziral bruseljsko konferenco o Afganistanu, ki so se je udeležili predstavniki 75 držav in 26 mednarodnih organizacij, da bi razpravljali o sodelovanju v okviru prizadevanj, s katerimi naj bi v desetletju preobrazbe (2015–2024) Afganistanu zagotovili samozadostnost. Dogodek, ki je zahteval znatne varnostne in logistične vire ter precejšnja diplomatska prizadevanja, je bil organiziran skupaj z Evropsko službo za zunanje delovanje.

Poleg tega je bil 30. junija 2016 opravljen začasni prevzem stavbe Europa. Prva srečanja v novi stavbi so bila novembra 2016.

3.1.2 Zakonodajne dejavnosti

Drugi količinski kazalnik dejavnosti je število pravnih aktov, ki so bili objavljeni v Uradnem listu (UL) (tabela 4). V letu 2016 je bilo takšnih aktov 1 259. Vedeti je treba, da je objava pravnih aktov v UL zadnji korak v zakonodajnem postopku.

Tabela 4

Število objavljenih pravnih aktov v obdobju 2007–2016

2007 2008 2009 2010 2011 2012 2013 2014 2015 2016 V UL objavljeni pravni akti 1 000 1 274 829 825 986 958 1 132 1 437 1 412 1 259

Kljub programu poenostavitve na področju zakonodaje, ki ga je začela Evropska komisija, se število pravnih aktov še ni bistveno zmanjšalo. Pravzaprav bo vpliv tega zaradi dolžine zakonodajnih postopkov opazen z določenim zamikom.

3.1.3 Posodabljanje uprave

GSS si je tudi v letu 2016 prizadeval izboljšati kakovost in učinkovitost svoje organizacije.

Generalni sekretar je januarja 2016 začel proces preučevanja posodobitve uprave GSS. Ta proces je vključeval pet projektnih skupin, razprave med generalnim sekretarjem in generalnimi direktorji ter srečanja z uslužbenci in Odborom uslužbencev. Rezultat je bila objava „Akcijskega načrta za bolj dinamičen, fleksibilen in sodelovalen GSS“ septembra 2016, v katerem je bilo opredeljenih pet prednostnih nalog GSS:

— učinkovita uprava za predsednika Evropskega sveta in Evropski svet,

— boljša in bolj usklajena podpora Svetu in njegovim predsedstvom,

— boljša notranja in zunanja komunikacija ter obveščanje,

— vlaganje v ljudi in upravljanje ter

— uporaba tehnologije za izboljšanje dela GSS.

Poleg tega so leto 2016 zaznamovali novi dosežki na področju okoljske politike GSS. Okoljska agencija bruseljske regije (Brussels Environment, fr. Institut Bruxellois pour la Gestion de l’Environnement – IBGE) je od 25. januarja 2016 v sistemu EMAS (3) registrirala tri stavbe GSS: Justus Lipsius, Lex in vrtec z njegovimi zgradbami.

3.1.4 Uresničevanje ciljev v letu 2016

Uresničevanje ciljev, določenih za proračunsko leto 2016, lahko povzamemo tako:

— Kadrovski načrt GSS je v letu 2016 zaposlil 193 uradnikov (169 stalnih uradnikov in 24 začasnih uslužbencev). V tem letu je 178 uradnikov (138 stalnih uradnikov in 40 začasnih uslužbencev) zapustilo Svet, s čimer se je neto število zasedenih delovnih mest v kadrovskem načrtu ES/S zvišalo za 15. V okviru zmanjšanja števila uslužbencev za 5 % v petih letih se je število mest v kadrovskem načrtu skrčilo za 32.

— Finančno poslovodenje GSS si je tudi v letu 2016 prizadeval za izboljšanje svojega finančnega poslovodenja in finančnih rezultatov. Poskrbljeno je bilo za več novih orodij in poročil, ki naj bi olajšali obdelavo podatkov ter povečali prepoznavnost in komunikacijo med finančnimi službami GSS. V letu 2016 je bilo zabeleženih več dosežkov, povezanih s korporativnim finančnim upravljanjem, kot so: — izboljšanje kakovosti informacij, zagotovljenih v okviru večletnega načrtovanja dejavnosti in proračuna, — pregled delovanja Odbora za ocenjevanje projektov, na podlagi katerega je bil sprejet nov sklep o poenostavitvi njegovega okvira, — večja zakonitost postopka javnega naročanja, — pregled in sprejetje listin, v katerih so podrobno opisane naloge, pravice in obveznosti finančnih akterjev. V okviru izboljšanja likvidnostnega stanja evropskih podjetij je GSS v letu 2016 račune plačal povprečno v roku 22 dni, pri tem pa je skrajni rok za plačilo 30 koledarskih dni (Direktiva 2011/7/EU Evropskega parlamenta in Sveta (4)).

— Stavbna politika Projekt obnove stavbe Residence Palace ter njenega preoblikovanja v sedež Evropskega sveta (stavba Europa) se je v letu 2016 nadaljeval. Začasni prevzem stavbe je bil 30. junija 2016, selitev delegacij in dela služb GSS pa je bila predvidena za začetek leta 2017.

3.2 Prihodki

V tabeli 5 je prikazan splošni rezultat v zvezi s prihodki v letu 2016. Izraz „izterjatvene pravice za leto 2015“ se nanaša na naloge za izterjavo iz leta 2015, pri katerih so bili zneski izterjani šele leta 2016. Izraz „izterjatvene pravice za leto 2016“ pa pomeni izterjave, ki so bile začete leta 2016.

Tabela 5

Pregled prihodkov v proračunu za leto 2016

(v EUR) Poglavje Izterjatvene pravice 2015 Izterjani prihodki iz leta 2015 Izterjatvene pravice 2016 Izterjani prihodki iz leta 2016 Izterjatvene pravice skupaj 2015 + 2016 Izterjano skupaj 2015 + 2016 Za izterjavo v letu 2017 1 2 3 4 5 = 1 + 3 6 = 2 + 4 7 = 5 – 6 4 0 Odbitki od osebnih prejemkov uslužbencev 0 0 28 357 553 28 357 553 28 357 553 28 357 553 0 4 1 Prispevki za pokojninsko zavarovanje 390 995 64 771 24 705 607 24 703 660 25 096 602 24 768 430 328 171 5 0 Prihodki od prodaje premičnin in nepremičnin 25 000 0 16 629 14 328 41 629 14 328 27 301 5 1 Prihodki od dajanja v najem 32 493 29 706 1 240 387 1 193 937 1 272 880 1 223 642 49 238 5 2 Prihodki od naložb ali danih posojil, bančnih in drugih obresti 0 0 2 664 2 664 2 664 2 664 0 5 5 Prihodki od opravljenih storitev in del 8 859 1 366 839 972 807 900 848 832 809 266 39 566 5 5 Prihodki od opravljenih storitev in del (ESZD) 150 000 150 000 283 750 183 750 433 750 333 750 100 000 5 7 Drugi prispevki in vračila v zvezi z upravnim poslovanjem 2 151 608 1 807 645 19 126 775 18 330 803 21 278 383 20 138 448 1 139 935 5 8 Razna nadomestila 0 0 703 283 692 678 703 283 692 678 10 604 5 9 Drugi prihodki iz upravnega poslovodenja 0 0 0 0 0 0 0 6 3 Prispevki v okviru posebnih sporazumov 0 0 1 178 789 1 178 789 1 178 789 1 178 789 0 7 0 Zamudne obresti in globe 0 0 0 0 0 0 0 9 0 Razni prihodki 0 0 904 904 904 904 0 Skupaj 2 758 955 2 053 488 76 456 313 75 466 965 79 215 268 77 520 453 1 694 815

Celotni obseg prihodkov v zvezi z izterjatvenimi pravicami, tj. izdanimi nalogi za izterjavo, je v letu 2016 znašal 79,2 milijona EUR. V proračunskem letu je bilo od tega zneska izterjanih 77,5 milijona EUR, 1,7 milijona EUR pa bo izterjanih v letu 2017.

Večina vseh izterjanih prihodkov v letu 2016 (69 % ali 53,1 milijona EUR od 77,5 milijona EUR) zadeva davke, dajatve in pristojbine Skupnosti, ki so jih prispevali zaposleni na GSS. Od tega je 28,3 milijona EUR odbitkov od plač osebja, pri 24,8 milijona EUR pa gre za prispevke in prenose pokojninskih pravic v pokojninsko zavarovanje.

Preostanek, tj. 31 % (24,4 milijona EUR), izhaja iz različnega upravnega poslovanja. Ta znesek izvira predvsem iz naslednjega:

— izterjave dela zneskov, ki so bili v predhodnih letih izplačani državam članicam za potne stroške delegatov na podlagi njihovih prijav za leto 2014 oziroma za leto 2015 (0,1 milijona EUR oziroma 11,4 milijona EUR, poglavje 5 7),

— izterjatve plačil, ki so jih dolgovale države članice, ker so zahtevale dodatno tolmačenje v nekatere jezike (4,9 milijona EUR, poglavje 5 7),

— prispevkov za upravne stroške v okviru schengenskega pravnega reda v zvezi z Islandijo in Norveško (1,2 milijona EUR, poglavje 6 3),

— prispevkov drugih institucij in plačil s strani uradnikov Sveta za vrtec Sveta (1 milijon EUR, poglavje 5 7),

— prihodkov, povezanih s stavbami, med drugim povračila – s strani belgijske države – regionalnih davkov, neupravičeno naloženih od leta 2004 (1 milijon EUR, poglavje 5 1),

— plačil s strani Sodišča, Računskega sodišča in Evropskega univerzitetnega inštituta v Firencah kot njihovih prispevkov k finančnemu sistemu, ki je skupen tem institucijam in Svetu (0,9 milijona EUR, poglavje 5 7),

— prihodkov od povračila pravnih stroškov v zadevah, ki jih je iztožil Svet, in povračil škode, izplačanih Svetu (0,6 milijona EUR, poglavje 5 7),

— prerazporeditev sredstev z ESZD na Svet kot vnaprejšnjega povračila stroškov, povezanih z organizacijo bruseljske konference o Afganistanu (0,6 milijona EUR, poglavje 5 5),

— prerazporeditev sredstev z ESZD na Svet kot predplačila za storitve, ki jih je GSS opravil za ESZD (0,3 milijona EUR, poglavje 5 5) ter

— prihodkov od najema prostorov ter povračil v zvezi z njimi, med drugim dela najemnine, ki ga za informacijsko točko EU na ulici Archimède v Bruslju plačuje Komisija (0,2 milijona EUR, poglavje 5 1).

3.3 Odhodki v letu 2016

3.3.1 Sprememba proračuna v letu 2016

V proračunskem letu 2016 so bila proračunska sredstva večkrat prerazporejena. V tabeli 6 so navedeni sklepi, na podlagi katerih je prišlo do sprememb proračunskih sredstev v obdobju 2009–2016.

Tabela 6

Število sprememb proračuna po vrsti spremembe v obdobju 2009–2016

Sprememba Vrsta Pravna podlaga 2009 2010 2011 2012 2013 2014 2015 2016 Sprememba proračuna Člen 41 FU 1 0 0 0 0 0 0 0 Prerazporeditev B Člen 25 FU 46 47 23 23 22 32 27 31 Prerazporeditev C Člen 25 FU 2 2 2 2 2 2 2 2 Prerazporeditev D Člen 27 FU 0 0 0 0 0 0 0 0 Skupaj 49 49 25 25 24 34 29 33

Prerazporeditve C, o katerih je treba obvestiti proračunski organ (v skladu s členom 25 finančne uredbe), so bile v letu 2016 izvedene za okrepitev naslednjega:

— prerazporeditev C1 v višini 340 000 EUR z dne 1. avgusta 2016 za: — financiranje stroškov devetih dodatnih pogodbenih uslužbencev (FGII) varnostnega centra za celodnevno varovanje stavbe Europa vse dni v tednu (150 000 EUR) ter — povečanje sredstev za potne stroške uslužbencev, povezane z Evropskim svetom (190 000 EUR),

— prerazporeditev C2 v višini 20 000 000 EUR z dne 14. decembra 2016 za: — kritje predplačila za uporabo konferenčnega centra Kirchberg v Luxembourgu (10 000 000 EUR) in — kritje predplačila za nakup stavbe Europa (10 000 000 EUR).

V letu 2016 je bil na podlagi člena 25(4) FU proračun ES/S interno spremenjen z 31 prerazporeditvami B.

V tabeli 7 so prikazane proračunske vrstice, ki so bile v letu 2016 zaradi različnih prerazporeditev znatno (5) spremenjene.

Tabela 7

Proračunske vrstice, v katerih je v letu 2016 prišlo do znatnih prerazporeditev

(v EUR) Postavka Razdelek Prvotni proračun 2016 Prerazporeditve Končne odobritve Razlika 1 1 0 1 Pravice iz kadrovskih predpisov 1 950 000 -375 000 1 575 000 - 19 % 1 1 0 2 Pravice iz kadrovskih predpisov 57 214 000 300 000 57 514 000 1 % 1 1 0 3 Socialno zavarovanje 9 032 000 375 000 9 407 000 4 % 1 1 0 6 Pravice iz kadrovskih predpisov 2 700 000 -300 000 2 400 000 - 11 % 1 2 0 0 Drugi uslužbenci 9 189 000 350 000 9 539 000 4 % 1 2 0 3 Zunanje storitve 2 215 000 -338 198 1 876 803 - 15 % 2 0 0 0 Najemnine 2 829 000 14 931 000 17 760 000 528 % 2 0 0 2 Pridobitev nepremičnin 1 000 000 10 005 000 11 005 000 1001 % 2 0 0 3 Opremljanje prostorov 11 530 000 -4 092 000 7 438 000 - 35 % 2 0 0 4 Storitve varovanja 1 635 000 -720 000 915 000 - 44 % 2 0 1 0 Čiščenje in vzdrževanje 19 100 000 -2 710 000 16 390 000 - 14 % 2 0 1 1 Voda, plin, elektrika in ogrevanje 4 990 000 -700 000 4 290 000 - 14 % 2 0 1 2 Varnost in nadzor stavb 13 217 000 3 150 000 16 367 000 24 % 2 1 0 0 Nabava strojne in programske opreme 9 883 000 3 656 745 13 539 745 37 % 2 1 0 1 Zunanje storitve za računalniške sisteme 21 053 000 -2 656 087 18 396 913 - 13 % 2 1 0 2 Vzdrževanje in popravilo strojne ter programske opreme 7 384 000 -2 170 349 5 213 652 - 29 % 2 1 0 3 Telekomunikacije 1 980 000 -330 309 1 649 691 - 17 % 2 2 0 0 Potni stroški delegacij 17 802 000 919 875 18 721 875 5 % 2 2 0 2 Stroški tolmačenja 82 739 000 -17 014 875 65 724 125 - 21 % 2 2 0 4 Razni odhodki za interne sestanke 5 462 000 -2 190 000 3 272 000 - 40 % 2 2 1 0 Izdatki za dokumentacijo in knjižnico 1 361 000 300 000 1 661 000 22 % 2 2 1 1 Uradni list 4 000 000 -1 250 000 2 750 000 - 31 % 2 2 1 3 Informiranje in javne prireditve 2 560 000 450 000 3 010 000 18 %

3.3.2 Pregled izvrševanja proračuna v obdobju 2007–2016

V zadnjih desetih letih je bila skupna stopnja izvrševanja proračuna ES/S v povprečju 93,5-odstotna (glej grafikon 1). Ta stopnja se nanaša na obveznosti, prevzete med proračunskim letom, iz razpoložljivega odobrenega proračuna.

Delež dejanskih letnih plačil med letoma 2007 in 2016 je znašal v povprečju 81,7 % proračuna. Razlika med skupno stopnjo izvrševanja in plačili v danem letu (tj. neplačane obveznosti) je bila v skladu s členom 13(4) finančne uredbe prenesena v naslednje proračunsko leto, in sicer za plačila.

Prenesena sredstva se delijo na dve glavni kategoriji: delovanje GSS in nepremičnine. Prva zadeva obveznosti, za katere so bile pogodbe pravilno sklenjene pred zaključkom proračunskega leta, vendar zanje blago še ni bilo dobavljeno in/ali do konca leta niso bili prejeti nobeni računi.

Grafikon 1

Splošna stopnja izvrševanja proračuna v obdobju 2007–2016

(1) V letu 2009 se je proračun Sveta s „spremembo proračuna št. 10/2009 k proračunu EU“ zmanjšal za 40 milijonov EUR. Ta znesek je bil prerazporejen kot prispevek Sveta k evropskemu načrtu za oživitev gospodarstva.

Druga kategorija se nanaša na nakupe nepremičnin, kot so LEX, vrtec in stavba Europa, ki jih je opravil GSS. GSS je v zadnjih nekaj letih za financiranje teh nakupov lahko uporabil prihranke, nastale pri izvrševanju proračuna.

V letu 2016 so obveznosti, prevzete za nakup stavbe Europa, znašale 11 milijonov EUR. Ta znesek je bil zaradi dejanskega plačila prenesen v leto 2017.

3.3.3 Izvrševanje odobritev po kategorijah v letu 2016

Analiza odhodkov v letu 2016 je prikazana v štirinajstih odhodkovnih kategorijah.

Tabela 8 vsebuje primerjavo med končnim proračunom po prerazporeditvah (stolpec 2) in realizacijo proračuna glede na prevzete obveznosti (stolpec 3). Razlika med končnim proračunom in odobritvami, za katere so bile prevzete obveznosti, ustreza zneskom, ki v letu 2016 niso bili uporabljeni in so bili torej razveljavljeni.

Tabela 8

Pregled izvrševanja proračuna za leto 2016 (po kategorijah)

(v EUR) Kategorija Proračun 2016 (prvotni) Proračun 2016 (končni (6)) Obveznosti Realizacija Razveljavljene odobritve 1 2 3 4 = 3/2 5 = 2 – 3 Kadrovski načrt 299 452 000 299 452 000 294 763 749 98,4 % 4 688 251 Drugi odhodki za uslužbence 23 850 000 24 190 000 21 892 936 90,5 % 2 297 064 Nepremičnine (razen nakupov) 54 768 000 64 613 000 62 236 358 96,3 % 2 376 642 Računalniški sistemi 40 300 000 38 800 000 38 718 637 99,8 % 81 363 Pohištvo 1 016 000 1 016 000 666 719 65,6 % 349 281 Tehnična oprema (7) 4 034 000 4 034 000 3 836 894 95,1 % 197 106 Promet 854 000 854 000 840 810 98,5 % 13 190 Potni stroški delegacij 17 802 000 18 721 875 16 609 174 88,7 % 2 112 701 Stroški tolmačenja 82 739 000 65 724 125 57 587 693 87,6 % 8 136 432 Zasedanja in konference 6 483 000 4 388 000 3 567 894 81,3 % 820 106 Informiranje 8 251 000 7 751 000 6 480 322 83,6 % 1 270 678 Razno 2 505 000 2 505 000 1 077 940 43,0 % 1 427 060 Rezerva 2 000 000 2 000 000 0 0,0 % 2 000 000 Skupaj (razen nakupa) 544 054 000 534 049 000 508 279 126 95,2 % 25 769 874 Pridobitev nepremičnin 1 000 000 11 005 000 11 005 000 100,0 % 0 Vse skupaj 545 054 000 545 054 000 519 284 126 95,3 % 25 769 874

Splošna stopnja izvrševanja proračuna za leto 2016 je 95,3-odstotna. Razliko med končnim proračunom in proračunskim izvrševanjem je mogoče pojasniti tako:

— skupna neporabljena sredstva v kategoriji „Kadrovski načrt“ znašajo 4,7 milijona EUR. Ta neporabljena sredstva so predvsem posledica dejstva, da ni bilo treba uporabiti začasnih odobritev (2,7 milijona EUR). Drugi elementi, ki so razlog za neporabljena sredstva, so manjša potreba po raznih pravicah iz kadrovskih predpisov (1 milijon EUR), manjše potrebe po osnovnih plačah (0,7 milijona EUR) in manjši odhodki za nadurno delo (0,3 milijona EUR).

— V kategoriji drugih odhodkov za uslužbence je 50 % neporabljenih sredstev (1,1 milijona od skupno 2,2 milijona EUR) povezanih z manjšim številom plačil za pogodbene delavce, napotene nacionalne strokovnjake in druge zunanje storitve. Zaradi nižjih stroškov, povezanih s službenimi potovanji, je bilo prihranjenih 0,5 milijona EUR. Zaradi neporabljenih sredstev iz proračuna za potovanja predsednika Evropskega sveta in zadevnih nadomestil za potne stroške je nastal prihranek v višini 0,3 milijona EUR. Preostalih 0,3 milijona EUR je večinoma povezanih z manjšimi prihranki na področju otroškega varstva ter zdravstvene in socialne službe.

— V okviru skupnih odhodkov za stavbe je bilo prihranjenih 2,4 milijona EUR. Od tega zneska je bilo 2,1 milijona EUR prihranjenih zaradi nižjih stroškov za vzdrževanje in čiščenje ter porabo vode, plina in elektrike, kar je posledica zamude pri predaji stavbe Europa. Preostalih 0,3 milijona EUR je rezultat prihranka pri nekaterih delih v zvezi z opremo, instalacijami in varnostjo.

— Stopnja izvrševanja proračuna na področju IT je bila skoraj 100-odstotna. Neporabljena sredstva v višini 0,1 milijona EUR so predvsem posledica manjše potrebe po zunanjih storitvah.

— Neporabljena sredstva v višini 0,3 milijona EUR za pohištvo so povezana predvsem z novo oceno stroškov za pohištvo novega skladišča in preložitvijo nakupa pohištva centra za obiskovalce v leto 2017 zaradi zamude pri predaji stavbe Europa.

— Prihranki v višini 0,2 milijona EUR za tehnično opremo so zlasti posledica manjše potrebe po varnostnih napravah.

— Stopnja izvrševanja proračuna na področju prevoza je bila skoraj 100-odstotna.

— Pri potnih stroških delegacij je bilo prihranjenih 2,1 milijona EUR. Po prerazporeditvah je bilo za tovrstne stroške na voljo 27,3 milijona EUR. Prvotni proračun je znašal 17,8 milijona EUR, vanj pa je bilo prenesenih 11,3 milijona EUR iz prihrankov pri nekaterih sredstvih za tolmačenje. Po drugi strani je bilo med letom prenesenih 1,8 milijona EUR za financiranje dodatnega tolmačenja v nekaterih jezikih. Poleg tega je bilo 7,5 milijona EUR prenesenih zaradi financiranja predplačila za uporabo konferenčnega centra Kirchberg v Luxembourgu. Ker pa so države članice morale vrniti neporabljene zneske iz preteklih let, so v proračunu za leto 2016 prevzete obveznosti za prihodnja plačila znašale samo 16,6 milijona EUR.

— Neporabljena proračunska sredstva za tolmačenje znašajo 8 milijonov EUR. Opozoriti je treba, da so ta neporabljena sredstva končni rezultat prenosa 11,3 milijona EUR iz sredstev za tolmačenje v sredstva za potne stroške delegacij (8) ter prenosa 10 milijonov EUR za predplačilo za stavbo Europa. V končni rezultat je vključenih tudi 1,8 milijona EUR, ki so bili iz nekaterih sredstev za potne stroške vrnjeni v sredstva za kritje dodatnega tolmačenja v nekaterih jezikih.

— Znesek 0,4 milijona EUR od skupaj 0,8 milijona EUR neporabljenih sredstev za organizacijo zasedanj in konferenc je posledica nižje pogodbene cene za gostinske storitve ter manjšega števila sej in zasedanj v letu 2016 glede na predvidevanja v proračunu. Manjše potrebe za posebne potne stroške so omogočile dodatni prihranek v višini 0,2 milijona EUR. Manjše potrebe po najemu zunanjih prostorov za konference in sestanke ter nižji stroški za akreditacije pa so omogočili prihranek v višini 0,2 milijona EUR.

— Stopnja izvrševanja proračunskih sredstev v kategoriji „Informiranje“ je bila 83,6-odstotna, kar je omogočilo prihranek v višini 1,3 milijona EUR. Od tega je 0,5 milijona EUR povezanih z dejstvom, da je bilo pravnih aktov v okviru postopka soodločanja in drugih pravnih aktov, ki se objavijo v Uradnem listu, v letu 2016 manj, 0,3 milijona EUR prihrankov pa je povezanih z zamudo pri odprtju centra za obiskovalce. Manjše število dogodkov na visoki ravni, kot jih je bilo prvotno predvidenih v proračunu, je omogočilo 0,3 milijona EUR prihrankov na področju zagotavljanja radiodifuznih storitev. Preostalih 0,2 milijona EUR izhaja zlasti iz manjše potrebe glede publikacij, spremljanja medijev in spletnih dejavnosti.

— V kategoriji „Razno“ je neporabljena sredstva v višini 1,4 milijona EUR mogoče pojasniti predvsem z nižjimi izdatki na področju pravnih stroškov (0,7 milijona EUR), saj je bilo število protidampinških zadev, priglašenih Svetu, manjše od predvidenega; pojasniti jih je mogoče tudi z zamudo pri selitvi v stavbo Europa (0,3 milijona EUR) in z manjšimi potrebami po uniformah (0,2 milijona EUR) ter pisarniškem materialu, papirju, študijah in poštnih stroških (0,2 milijona EUR).

3.4 Prenesena proračunska sredstva

3.4.1 Proračunska sredstva, avtomatsko prenesena iz leta 2015 v leto 2016

Iz tabele 9 je razvidno, da je bilo iz leta 2015 v leto 2016 prenesenih 45,5 milijona EUR.

Tabela 9

Izvrševanje proračunskih sredstev, prenesenih iz leta 2015 v leto 2016 (po kategorijah)

(v EUR) Kategorija Proračunska sredstva, prenesena iz leta 2015 Plačila 2016 Realizacija Razveljavljene odobritve 1 2 3 = 2/1 4 = 1 – 2 Kadrovski načrt 400 792 322 693 80,5 % 78 099 Drugi odhodki za uslužbence 2 419 483 1 894 752 78,3 % 524 731 Nepremičnine 10 156 193 8 027 494 79,0 % 2 128 699 Računalniški sistemi 16 755 734 16 046 099 95,8 % 709 635 Pohištvo 411 957 400 857 97,3 % 11 100 Tehnična oprema 893 975 816 452 91,3 % 77 523 Promet 377 616 255 158 67,6 % 122 458 Potni stroški delegacij 359 415 0 0,0 % 359 415 Stroški tolmačenja 6 567 275 2 331 420 35,5 % 4 235 854 Zasedanja in konference 818 658 614 360 75,0 % 204 298 Informiranje 1 696 343 1 491 684 87,9 % 204 659 Razno 4 676 774 4 571 426 97,7 % 105 348 Rezerva 0 0 Skupaj 45 534 215 36 772 396 80,8 % 8 761 819

Stopnja izvrševanja proračunskih sredstev, prenesenih iz leta 2015, je bila 80,8-odstotna. Glavna razloga za tako izvrševanje sta:

— gradnje/blago/storitve, ki jih je GSS naročil prejšnje leto, delno ali sploh niso bili zagotovljeni ter

— neprejeti računi za gradnje/blago/storitve. Treba je opozoriti, da to nedvomno pomeni proračunsko obremenitev za prihodnje proračunsko leto, saj bo treba zaradi teh poslov v letu 2017 vnesti nove obveznosti.

3.4.2 Proračunska sredstva, prenesena iz leta 2016 v leto 2017

Proračunska sredstva, prenesena iz leta 2016 v leto 2017, znašajo skupno 62,7 milijona EUR.

Tabela 10

Proračunska sredstva, prenesena iz leta 2016 v leto 2017 (po kategorijah)

(v EUR) Kategorija Proračun 2016 (prvotni) Proračun 2016 (končni (9)) Obveznosti Proračunska sredstva, prenesena v leto 2017 Stopnja prenosa 1 2 3 4 5 = 4/3 Kadrovski načrt 299 452 000 299 452 000 294 763 749 425 000 0,1 % Drugi odhodki za uslužbence 23 850 000 24 190 000 21 892 936 1 769 152 8,1 % Nepremičnine 54 768 000 64 613 000 62 236 358 12 907 800 20,7 % Računalniški sistemi 40 300 000 38 800 000 38 718 637 20 127 797 52,0 % Pohištvo 1 016 000 1 016 000 666 719 577 836 86,7 % Tehnična oprema (10) 4 034 000 4 034 000 3 836 894 2 652 474 69,1 % Promet 854 000 854 000 840 810 295 754 35,2 % Potni stroški delegacij 17 802 000 18 721 875 16 609 174 0 0,0 % Stroški tolmačenja 82 739 000 65 724 125 57 587 693 10 024 525 17,4 % Zasedanja in konference 6 483 000 4 388 000 3 567 894 536 958 15,0 % Informiranje 8 251 000 7 751 000 6 480 322 1 995 546 30,8 % Razno 2 505 000 2 505 000 1 077 940 360 915 33,5 % Rezerva 2 000 000 2 000 000 0 0 — Skupaj (razen nakupa) 544 054 000 534 049 000 508 279 126 51 673 757 10,2 % Pridobitev nepremičnin 1 000 000 11 005 000 11 005 000 11 001 199 100,0 % Vse skupaj 545 054 000 545 054 000 519 284 126 62 674 956 12,1 %

Iz leta 2016 v leto 2017 so bili preneseni predvsem zneski iz naslednjih kategorij:

— 20,1 milijona EUR iz kategorije „Računalniški sistemi“, od tega 9,9 milijona EUR v zvezi z zunanjimi storitvami, 8,5 milijona EUR za strojno in programsko opremo, 1,1 milijona EUR za telekomunikacije ter 0,5 milijona EUR za storitve in vzdrževanje na področju IT,

— 12,9 milijona EUR iz kategorije „Nepremičnine“, od tega 6 milijonov EUR za razno opremljanje, 3,3 milijona EUR za čiščenje in vzdrževanje, 1,8 milijona EUR za varnost in preventivo, 1,3 milijona EUR za elektriko, vodo, plin in ogrevanje skupaj ter 0,5 milijona EUR drugih odhodkov v zvezi z nepremičninami, npr. študije in revizije v zvezi z nepremičninami,

— 11 milijonov EUR iz kategorije „Pridobitev nepremičnin“ za predplačilo za stavbo Europa,

— 10,2 milijona EUR za kritje stroškov tolmačenja, ki je bilo zagotovljeno novembra in decembra 2016, a bo zanj končni račun prišel leta 2017,

— 2,7 milijona EUR iz kategorije „Tehnična oprema“, od katerih 1,3 milijona EUR zadeva nakup in vzdrževanje konferenčne opreme, 0,9 milijona EUR nakup avdiovizualne opreme za tiskovni urad, 0,2 milijona EUR za nakup in vzdrževanje opreme za restavracije in menze, 0,2 milijona EUR za varnostno opremo in 0,2 milijona EUR za drugo opremo,

— 2 milijona EUR v zvezi z odhodki iz kategorije „Informiranje“, od tega 1,4 milijona EUR zadeva informiranje in javne prireditve ter publikacije Sveta, 0,6 milijona EUR pa izdatke za dokumentacijo in knjižnico,

— 2 milijona EUR iz kategorije „Drugi odhodki za uslužbence“, zlasti za usposabljanje (0,7 milijona EUR), zdravstveno službo in vrtce (0,4 milijona EUR), zunanje storitve (0,3 miljona EUR) ter misije (0,2 milijona EUR),

— 0,6 milijona EUR iz kategorije „Pohištvo“ v zvezi z opremo za stavbo Europa,

— 0,5 milijona EUR iz kategorije „Zasedanja in konference“, večinoma v zvezi z nedospelimi računi za organizacijo zasedanj oz. sej Evropskega sveta in Sveta v letu 2016.

3.4.3 Na sklepu temelječ prenos proračunskih sredstev iz leta 2015 v leto 2016

Iz tabele 11 je razvidno, da je bilo s sklepom iz leta 2015 v leto 2016 prenesenih 1,8 milijona EUR v skladu z določbami člena 13(2) finančne uredbe in členom 4 pravil uporabe.

Tabela 11

Na sklepu temelječ prenos proračunskih sredstev iz leta 2015 v leto 2016 (po kategorijah)

(v EUR) Kategorija Na sklepu temelječ prenos proračunskih sredstev iz leta 2015 Obveznosti 2016 Realizacija Razveljavljene odobritve Plačila 2016 Preneseno v leto 2017 1 2 3 = 2/1 4 = 1 – 2 2 2 Pohištvo 1 431 000 1 427 979 99,8 % 3 021 1 272 489 155 490 Tehnična oprema 390 000 388 998 99,7 % 1 002 331 953 57 045 Skupaj 1 821 000 1 816 977 99,8 % 4 023 1 604 442 212 535

Ta znesek je povezan z investicijskimi stroški za stavbo Europa (pohištvo in tehnična oprema), ki so bili prvotno predvideni v proračunu za leto 2015. Zaradi zamude pri predaji stavbe Europa v letu 2015 ni bilo mogoče podpisati naročilnic.

Stopnja izvrševanja prenesenih proračunskih sredstev je bila 99,8-odstotna. Od zneska za prevzete obveznosti je bilo 1,6 milijona EUR plačanih v letu 2016, preostali znesek pa je bil prenesen za plačilo v letu 2017.

3.5 Namenski prejemki

3.5.1 Namenski prejemki, nastali pred letom 2016

Namenski prejemki, nastali pred letom 2016, so skupaj znašali 19,5 milijona EUR.

Tabela 12

Izvrševanje namenskih prejemkov, nastalih pred letom 2016 (po kategorijah)

(v EUR) Kategorija Namenski prejemki pred letom 2016 Plačila 2016 Realizacija Razveljavljeni namenski prejemki 1 2 3 = 2/1 4 = 1 – 2 Kadrovski načrt 1 196 688 1 195 452 99,9 % 1 236 Drugi odhodki za uslužbence 1 435 464 1 410 321 98,2 % 25 143 Nepremičnine 626 739 605 163 96,6 % 21 576 Računalniški sistemi 470 891 460 380 97,8 % 10 511 Pohištvo 1 488 1 475 0,0 % 14 Tehnična oprema 45 000 44 996 100,0 % 4 Promet 38 319 33 183 86,6 % 5 136 Potni stroški delegacij 9 707 699 9 707 698 100,0 % 1 Stroški tolmačenja 5 565 872 5 565 872 100,0 % 0 Zasedanja in konference 147 877 147 057 99,4 % 820 Informiranje 150 002 150 002 100,0 % 0 Razno 180 265 153 527 85,2 % 26 739 Skupaj ES/S 19 566 304 19 475 126 99,5 % 91 179 Sporazumi o ravni storitev, sklenjeni z ESZD 41 083 41 083 100,0 % 0 Vse skupaj 19 607 387 19 516 209 99,5 % 91 179

Namenski prejemki v zvezi z dejavnostmi GSS so skupaj znašali 19,6 milijona EUR, od česar je bilo izplačanih 19,5 milijona EUR. Preostalih 0,1 milijona EUR je bilo razveljavljenih v skladu s členom 14 FU.

Drugi del namenskih prejemkov, nastalih pred letom 2016 (0,05 milijona EUR), se nanaša na zneske, ki jih je ESZD v letu 2015 prenesla na Svet za kritje stroškov storitev, ki so opredeljene v različnih sporazumih o ravni storitev, sklenjenih med obema institucijama, in jih je opravil GSS. Celotni znesek 0,05 milijona EUR je bil izplačan v letu 2015.

3.5.2 Namenski prejemki, nastali v letu 2016

Namenski prejemki, nastali v letu 2016, so skupaj znašali 24,3 milijona EUR. Od tega 229 000 EUR ustreza zneskom, ki jih je ESZD prenesla na Svet.

Tabela 13

Izvrševanje namenskih prejemkov, nastalih v letu 2016 (po kategorijah)

(v EUR) Kategorija Namenski prejemki 2016 Obveznosti 2016 Plačila 2016 Razpoložljivi namenski prejemki 1 2 3 4 = 1 – 3 Kadrovski načrt 1 623 169 401 218 310 221 1 312 947 Drugi odhodki za uslužbence 1 398 119 203 334 122 711 1 275 407 Nepremičnine 1 626 348 174 240 107 167 1 519 181 Računalniški sistemi 1 683 750 45 000 45 000 1 638 750 Pohištvo 4 635 0 0 4 635 Tehnična oprema 238 527 97 820 79 170 159 357 Promet 17 754 3 425 0 17 754 Potni stroški delegacij 11 544 777 0 0 11 544 777 Stroški tolmačenja 4 938 885 0 0 4 938 885 Zasedanja in konference 179 166 90 646 71 282 107 883 Informiranje 200 648 72 451 53 268 147 379 Razno 630 895 0 0 630 895 Skupaj ES/S 24 086 671 1 088 133 788 821 23 297 851 Sporazumi o ravni storitev, sklenjeni z ESZD 304 230 219 036 154 046 150 184 Vse skupaj 24 390 901 1 307 169 942 867 23 448 035

V letu 2016 so namenski prejemki, povezani z dejavnostmi GSS, znašali 24,3 milijona EUR. Med proračunskim letom je bilo porabljenih 0,9 milijona EUR, 23,4 milijona EUR pa je bilo prenesenih v leto 2017 v skladu s členom 14 FU.

Približno 48 % namenskih prejemkov je povezanih s potnimi stroški delegacij (11,5 milijona EUR). Znesek 4,9 milijona EUR za tolmačenje izvira iz dodatnih plačil za nekatere jezike zaradi kritja dodatnega tolmačenja v teh jezikih. Preostanek zadeva predvsem povračilo zneskov v zvezi z raznovrstnim upravnim poslovanjem Sveta.

(1) Uredba (EU, Euratom) št. 966/2012 Evropskega parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije, in razveljavitvi Uredbe Sveta (ES, Euratom) št. 1605/2002 (UL L 298, 26.10.2012, str. 1).

(2) Končni proračun je po tem, ko so se sredstva za evropski načrt za oživitev gospodarstva decembra 2009 zmanjšala za 40 milijonov EUR, znašal 563 milijonov EUR.

(3) EMAS: Sistem Skupnosti za okoljsko ravnanje in presojo, kot je opredeljen v Uredbi (ES) št. 1221/2009 Evropskega parlamenta in Sveta (UL L 342, 22.12.2009, str. 1). To je prostovoljna shema, namenjena organizacijam, ki se zavežejo k ocenjevanju, vodenju in izboljšanju svoje okoljske uspešnosti.

(4) Direktiva 2011/7/EU Evropskega parlamenta in Sveta z dne 16. februarja 2011 o boju proti zamudam pri plačilih v trgovinskih poslih (UL L 48, 23.2.2011, str. 1).

(5) Neto znesek > 300 000 EUR.

(6) Vključuje notranje prerazporeditve proračunskih sredstev.

(7) Vključuje na sklepu temelječ prenos v višini 350 000 EUR (obveznosti).

(8) GSS v skladu s Sklepom 111/07 prerazporedi 66 % neporabljenih zneskov iz sredstev za tolmačenje v sredstva za potne stroške delegatov, da se porabijo v istem proračunskem letu. V letu 2016 je bilo na ta način prerazporejenih 11,3 milijona EUR.

(9) Vključuje notranje prerazporeditve proračunskih sredstev.

(10) Vključuje na sklepu temelječ prenos v višini 350 000 EUR (obveznosti in odobritve, prenesene v leto 2017).